Eelnõu

NARVA LINNAVOLIKOGU
OTSUS
Narva
__.__.2020 nr_____
Narva linna arengukava aastani 2030 koostamise algatamine
ja keskkonnamõju strateegilise hindamise algatamata jätmine

Kohaliku omavalitsuse korralduse seaduse § 37 lõike 1, Narva Linnavolikogu 28.09.2006 määruse nr 42 "Narva linna arengudokumentide menetlemise kord" § 13 lõike 1 ning keskkonnamõju
hindamise ja keskkonnajuhtimissüsteemi seaduse § 31 punkti 3, § 35 lõigete 1 ja 5 alusel
Linnavolikogu otsustab:

§ 1. Algatada Narva linna arengukava aastani 2030 koostamine.
§ 2. Narva Linnavalitsusel valmistada ette Narva linna arengukava aastani 2030 eelnõu vastavalt lisas 1 toodud lähteülesandele ja esitada Narva linna arengukava eelnõu Linnavolikogusse hiljemalt 01.09.2021.a.
§ 3. Jätta algatamata Narva linna arengukava aastani 2030 keskkonnamõju strateegiline hindamine, arvestades lisas 2 toodud põhjendusi.
§ 4. Otsus jõustub seadusega sätestatud korras. 

§ 5. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Irina Janovitš
Narva Linnavolikogu esimees

Lisa 1

Narva Linnavolikogu __.__.2020 otsuse nr ____ juurde

Narva linna arengukava lähteülesanne
Narva linna arengukava koostamise eesmärgid on hetkeolukorra probleeme ja võimalusi võttes arvesse määratleda Narva linna majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalisi suundumusi ja vajadusi samuti ka strateegilisi eesmärke koos taotletava mõjuga ning kavandada eesmärkide täitmiseks vajalike tegevusi arengukava perioodi lõpuni.
Narva linna arengukava perioodiks on aastani 2030.
Arengukavas esitatakse majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused, probleemide ja võimaluste hetkeolukorra analüüs tegevusvaldkondade lõikes, tegevusvaldkondade strateegilised eesmärgid koos taotletava mõjuga ning strateegiliste eesmärkide täitmiseks vajalikud tegevused arengukava perioodi lõpuni.
Narva linna arengukava peab arvestama linna üldplaneeringut ja Ida-Viru maakonna arengustrateegiat.
Narva linna arengukava koostamise eest vastutab Narva Linna Arenduse ja Ökonoomika Amet.
Narva Linna Arenduse ja Ökonoomika Amet kaasab arengukava koostamise protsessi Narva Linnavalitsuse ametiasutused ning avaliku väljapaneku jooksul linnaelanikud ja kõik huvitatud isikud.

Arengudokumendi koostamise etapid ja tähtajad:
	1.
	Narva linnavolikogu otsus Narva linna arengukava koostamise algatamiseks.
	september 2020

	2.
	Hetkeolukorra kirjeldamine ja strateegiliste eesmärkide määramine.
	oktoober – detsember 2020

	3.
	Tegevuskava koostamine.
	jaanuar – mai 2021

	4.
	Arengukava eelnõu avalikustamine linna veebilehel vähemalt kolme nädala vältel. Arengukava täiendamine ja täpsustamine arvestades avaliku arutelu tulemusi.
	juuni – august 2021

	5.
	Arengukava eelnõu Narva Linnavalitsusel kooskõlastamine ja määruse eelnõu arengukava kehtestamiseks linnavolikogule edastamine.
	august 2021


Strateegiliste eesmärkide täitmiseks lisatakse arengukavva reeglina need vajalikud tegevused, mille eeldatavad kogukulud ühe tegevuse kohta moodustavad vähemalt 30 tuh. eurot või 60 tuh. eurot investeerimistegevuste korral. Tegevuse realiseerimises peab osalema Narva linnavalitsuse ametiasutus või selle hallatav asutus või linna osalusega juriidiline isik, kes määratakse tegevuskavas linnapoolseks vastutajaks.
Irina Janovitš
Narva Linnavolikogu esimees
Lisa 2

Narva Linnavolikogu __.__.2020 otsuse nr ____ juurde

Narva linna arengukava aastani 2030 keskkonnamõju strateegilise hindamise algatamata jätmise otsustamisel on lähtud alljärgnevatest asjaoludest:
1. Narva linna arengukava aastani 2030 koostamise algataja ja kehtestaja on Narva Linnavolikogu (aadress Peetri plats 1, Narva 20308) ning koostamise korraldaja on Narva Linna Arenduse ja Ökonoomika Amet (aadress Peetri plats 3-5, Narva 20308).

2. Arengukava eesmärk on Narva linnaelu erinevate eluvaldkondade tasakaalustatud ja jätkusuutliku arengu planeerimine. Arengukava aluseks on Narva linna arengut mõjutanud ja mõjutavad rahvastiku, majanduse ja sotsiaal-kultuurilise arengu suundumused, millest tulenevalt on kesksed eesmärgid püstitatud linnamajanduse, ettevõtluse, hariduse ja noorsootöö, kultuuri ja vaba aja, sotsiaal- ja tervishoiu valdkonnas. Üldkokkuvõttes on arengukava eesmärkide saavutamiseks esitatud tegevuste ja meetmete elluviimine summaarselt positiivse mõjuga ja peaks mõjutama linna üldist arengut positiivses suunas. Arengukavas esitatud tegevuste elluviimisega ei halvendata linna keskkonnaseisundit, vaid eesmärgiks on säästliku ja heakorrastatud linnaruumi ja maakasutuse kujundamine ning väärtuslike alade säilitamine.
3. Arengukavaga ei ole plaanitud keskkonnamõju hindamise ja keskkonnajuhtimissüsteemi seaduse § 6 lõikes 1 nimetatud tegevusi ega muid tegevusi, mille elluviimisega kaasneks eeldatav oluline ebasoodne mõju mis võib eeldatavalt ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

4. Arengukavas eeldatavalt kavandatakse infrastruktuuri rajamisega kaasnevad tegevused sellisel kujul, mille puhul ei oleks võimalik täpsemalt hinnata nende mõjude olulisuse ulatust. Sellisteks tegevusteks võivad olla teedevõrgu arendamine, elu- ja puhkepiirkondade väljaarendamine, väikesadamate arendamine jne. Juhtudel, mil tuvastatakse eeldatavalt oluline keskkonnamõju arengukavas toodud tegevuste kavandamisel, korraldatakse keskkonnamõjude hindamised ja muud vajalikud uuringud vastavate planeeringute või projektide koostamise käigus.
5. Narva linna kehtestatud üldplaneeringule on koostatud keskkonnamõju strateegiline hindamine, mistõttu pole mõistlik seda arengukava k dubleerida, kuna vastavalt kohaliku omavalitsuse korralduse seadusele tuleb linna arengukava koostada kooskõlas üldplaneeringuga.
6. Narva arengukava keskkonnamõju strateegilise hindamise algatamata jätmise otsusega saab tutvuda Narva linna dokumendiregistris (Volikogu õigusaktid) aadressil https://dokregister.narva.ee või Narva Linna Arenduse ja Ökonoomika Ametis, Peetri plats 3-5, esmaspäeviti kella 14:00 kuni 18:00 ja kolmapäeviti kella 9:00 kuni 12:00.
Irina Janovitš
Narva Linnavolikogu esimees
